APROBACIÓN DEFINITIVA ORDENANZA FISCAL REGULADORA DO IBI
ADMINISTRACIÓN LOCAL — Municipal — Poio (Ordenanzas e Regulamentos, 31/03/2021)

Mediante acordo pleno núm.4857 adoptado en sesión extraordinaria realizada con data 9 de marzo de 2021, procedíase a prestar aprobación á desestimación das alegacións presentadas, con motivo da realización de período de información pública durante trinta días hábiles tras a publicación de anuncio no BOP de Pontevedra nº 4 de 8 de xaneiro de 2021 da aprobación inicial da modificación dos artigos 6 e 7 da ordenanza fiscal reguladora do IBI (acordo pleno núm.4829, sesión ordinaria de 29 de decembro de 2020). Dando cumprimento ao sinalado no art.17.4 do Real Decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais procédese á publicación das modificacións aprobadas nos artigos 6 e 7 e de conformidade cos principios de seguridade xurídica e publicidade, ao texto completo resultante da Ordenanza fiscal reguladora do imposto sobre bens inmobles: En virtude dos artigos 59.1 e 78 e seguintes do Real Decreto 2/2004, de 5 de marzo polo que se aproba o Texto Refundido da Lei Reguladora das facendas Locais e segundo o disposto nas Leis de Orzamentos do Estado quedan fixados nos termos que se establecen nos artigos correspondentes desta Ordenanza as normas reguladoras do Imposto sobre Bens Inmobles. O imposto sobre bens inmobles rexerase polo disposto con relación ao mesmo no Real Decreto Lexislativo 2/2004, de 5 de Marzo, polo que se aproba o texto refundido da lei reguladora das facendas Locais, e polas demais disposicións legais e regulamentarias que complementen e desenvolvan e pola presente Ordenanza fiscal.2.1 Constitúe o feito impoñible do imposto a titularidade dos seguintes dereitos sobre os bens inmobles rústicos e urbanos e sobre os inmobles de características especiais: a) Dunha concesión administrativa sobre os propios inmobles ou sobre os servizos públicos a que estean afectos. b) Dun dereito real de superficie. c) Dun dereito real de usufruto. d) Do dereito de propiedade.2.2 A realización do feito impoñible que corresponda, dos definidos no artigo 2º pola orde establecida, determinará a non suxeición do inmoble ás restantes modalidades no mesmo previstas.2.3 Aos efectos deste imposto terán a consideración de bens inmobles rústicos, de bens inmobles urbanos e de bens inmobles de características especiais os definidos como tales nas normas reguladoras do Catastro Inmobiliario.2.4 Non están suxeitos o imposto: — As estradas, os camiños, as demais vías terrestres e os bens de dominio público marítimo-terrestre e hidráulico, sempre que sexan de aproveitamento público e gratuíto. — Os seguintes bens inmobles de propiedade deste Concello: 1. Os de dominio público afectos ao uso público.2. Os de dominio público afectos a un servizo público xestionado directamente polo Concello e os bens patrimoniais, excepto cando se trate de inmobles cedidos a terceiros mediante contraprestación.3.1. Son suxeitos pasivos, a título de contribuíntes, as persoas naturais e xurídicas e as entidades ás que se refire o artigo 35.4. da Lei 58/2003, de 17 de decembro, Xeral Tributaria, que ostenten a titularidade do dereito que, en cada caso, sexa constitutivo do feito impoñible deste imposto. No suposto de concorrencia de varios concesionarios sobre un mesmo inmoble de características especiais, será substituto do contribuínte o que deba satisfacer o maior canon.3.2. O disposto no apartado anterior será de aplicación sen prexuízo da facultade do suxeito pasivo de repercutir a carga tributaria soportada conforme as normas de dereito común. O Concello repercutirá a totalidade da cota líquida do imposto en quen, non reunindo a condición de suxeitos pasivos do imposto, fagan uso mediante contraprestación dos seus bens demaniais ou patrimoniais. Así mesmo, o substituto do contribuínte poderá repercutir sobre os demais concesionarios a parte da cota líquida que lles corresponda en proporción aos cánones que deban satisfacer cada un deles.4.1. Responderán solidariamente da débeda tributaria as persoas ou entidades ás que se refire o artigo 42 da Lei 58/2003, de 17 de decembro, xeral tributaria.4.2. Responderán de forma subsidiaria da débeda tributaria as persoas ou entidades ás que se refire o artigo 43 da Lei 58/2003, de 17 de decembro, xeral tributaria.4.3. Nos supostos de cambio, por calquera causa, na titularidade dos dereitos que constitúen o feito impoñible deste imposto, os bens inmobles obxecto dos mencionados dereitos quedarán afectos ao pago da totalidade da cota tributaria, en réxime de responsabilidade subsidiaria, nos termos previstos na Lei Xeral Tributaria. A estes efectos, os notarios solicitarán información e advertirán expresamente aos comparecentes nos documentos que autoricen sobre as débedas pendentes polo Imposto sobre Bens Inmobles asociadas ao inmoble que se transmite, sobre o prazo dentro do que están obrigados os interesados a presentar declaración polo imposto, cando tal obriga subsista por non terse aportado a referencia catastral do inmoble, conforme ao apartado 2 del artigo 43 do texto refundido da Lei do Catastro Inmobiliario e outras normas tributarias, sobre a afección dos bens ao pago da cota tributaria e, así mesmo, sobre as responsabilidades en que incorran pola falta de presentación de declaracións o non efectualas no prazo ou a presentación de declaracións falsas, incompletas ou inexactas, conforme ao previsto no artigo 70 do texto refundido da Lei do Catastro Inmobiliario e outras normas tributarias.4.4. Responderan solidariamente da cota deste imposto, e en proporción as súas respectivas participacións, os copartícipes ou cotitulares das entidades ás que se refire o artigo 35.4 da Lei 58/2003, de 17 de decembro Xeral Tributaria, se figuran inscritos como tales no Catastro Inmobiliario. De non figurar inscritos, a responsabilidade esixirase por partes iguais en todo caso.5.1. Estarán exentos os seguintes inmobles: a) Os que sendo propiedade do Estados, das Comunidades Autónomas ou das Entidades Locais que estean directamente afectos á seguridade cidadá e aos servizos educativos e penitenciarios, así como os do Estado afectos á Defensa Nacional. b) Os bens comunais e os montes veciñais en man común. c) Os da Igrexa Católica, nos termos previstos no Acordo entre o Estado Español e a Santa Sede sobre asuntos económicos, de 3 de xaneiro de 1979, e os das Asociacións confesionais non católicas legalmente recoñecidas, nos termos establecidos nos respectivos acordos de cooperación subscritos en virtude do disposto no artigo 16 da Constitución. d) Os da Cruz Vermella Española. e) Os inmobles aos que sexa de aplicación a exención en virtude dos Convenios Internacionais en vigor e, a condición de reciprocidade, os dos Gobernos estranxeiros destinados a súa representación diplomática, consular, ou os seus organismos oficiais. f) A superficie dos montes poboados con especies de crecemento lento regulamentariamente determinadas, que o seu principal aproveitamento sexa a Madeira ou a cortiza, sempre que a densidade do arborado sexa a propia ou normal da especie de que se trate. g) Os terreos ocupados polas liñas de ferrocarrís e os edificios enclavados nos mesmos terreos, que están dedicados a estacións, almacéns ou a calquera outros servizos indispensables para a explotación de ditas liñas. Non están exentos, polo tanto, as casas destinadas a vivendas dos empregados, as oficinas de dirección nin as instalacións fabrís.5.2. Así mesmo, previa solicitude estarán exentos: a) Os inmobles que se destinen ao ensino por centros docentes acollidos, total ou parcialmente, ao réxime de concertos educativos, en canto á superficie afectada ao ensino concertado. b) Os declarados expresa e individualmente monumento ou xardín histórico de interese cultural, mediante Real Decreto na forma establecida polo artigo 9 da Lei 16/1985, de 25 de xuño, e inscrito no Rexistro Xeral a que se refire o artigo 12 como integrantes do Patrimonio Histórico Artístico Español, así como os comprendidos nas disposicións adicionais primeira, segunda e quinta de dita Lei. Esta exención alcanzará exclusivamente aos bens que reúnan os requisitos establecidos no artigo 62.2 do R. D. L.2/2004. c) A superficie dos montes nos que se realicen repoboacións forestais ou rexeneración de masas arboradas suxeitas a proxectos de ordenación ou plans técnicos aprobados pola Administración forestal. Esta exención terá unha duración de quince anos, contando a partir do período impositivo seguinte a aquel no que se realice a súa solicitude.5.3 Establécese a exención do imposto para os bens dos que sexan titulares os centros sanitarios de titularidade pública sempre que estean directamente afectados ao cumprimento dos fins específicos dos referidos centros.5.4. As exencións de carácter rogado, sexan directas ou potestativas, deberán ser solicitadas polo suxeito pasivo do imposto.5.5. Con carácter xeral, o efecto da concesión de exencións comenzará a partir do exercicio seguinte á data da solicitude e non poderá ter carácter retroactivo. Con todo, cando o beneficio fiscal se solicita antes de que a liquidación sexa firme, concederase se na data do devengo do tributo concorren os requisitos esixidos para o seu disfrute.6.1. Concederase unha bonificación do 90% na cota íntegra do imposto, sempre que así se solicite polos interesados antes do inicio das obras, aos inmobles que constitúan o obxecto da actividade das empresas de urbanización, construción e promoción inmobiliaria tanto de obra nova como de rehabilitación equiparable a esta, e non figuren entre os bens do seu inmobilizado. O prazo de aplicación desta bonificación comprenderá dende o período impositivo seguinte a aquel no que se inicien as obras ata o posterior ao remate das mesmas, sempre que durante ese tempo se realicen obras de urbanización ou construción efectiva, e sen que, en ningún caso, poida exceder de tres períodos impositivos. Para disfrutar desta bonificación, os interesados deberán cumprir os seguintes requisitos: —Acreditación da data de inicio das obras de urbanización ou construción de que se trate, a cal farase mediante certificado do Técnico Director competente das mesmas, visado polo Colexio Profesional. —Acreditación de que a empresa se dedica á actividade de urbanización, construción e promoción inmobiliaria, mediante a presentación dos estatutos da sociedade. —Acreditación de que o inmoble obxecto da bonificación é da súa propiedade e non forma parte do inmobilizado, que se fará mediante copia da escritura pública ou alta catastral e certificación do administrador da Sociedade, ou fotocopia do último balance presentado ante a AEAT, a efectos do imposto sobre Sociedades. —A solicitude de bonificación poderase formular dende que se poida acreditar o inicio das obras. —Fotocopia do alta ou último recibo do Imposto sobre Actividades Económicas. A acreditación dos requisitos anteriores poderase realizar tamén mediante calquera documentación admitida en dereito. Se as obras de nova construción ou de rehabilitación integral afectan a diversos solares, na solicitude detallaranse as referencias catastrais dos diferentes solares.6.2. As vivendas de protección oficial e as equiparables a estas segundo as normas da Comunidade Autónoma, disfrutarán dunha bonificación do 50 % durante o prazo de tres anos, contados dende o ano seguinte á data de outorgamento da cualificación definitiva. Esta bonificación concederase a petición do interesado, a cal poderase efectuar en calquera momento anterior á terminación dos tres períodos impositivos de duración da mesma e terá efectos, no seu caso, dende o período impositivo seguinte a aquel no que se solicite. Para ter dereito a esta bonificación, os interesados deberán aportar a seguinte documentación: —Escrito de solicitude da bonificación. —Fotocopia da alteración catastral. —Fotocopia do certificado de cualificación de V. P. O. —Fotocopia da escritura ou nota simple rexistral do inmoble. (Se na escritura pública non constara a referencia catastral, fotocopia do recibo do IBI do ano anterior). 6.3. Terán dereito a unha bonificación de ata o 95% da cota íntegra os bens rústicos de cooperativas agrarias de explotación comunitaria da terra nos termos establecidos na Lei 20/1990 de 19 de decembro sobre Réxime fiscal das Cooperativas.6.4 Terán dereito a unha bonificación do 50 % da cota íntegra do imposto os suxeitos pasivos –pai, nai ou titor- titulares de familia numerosa, relativa á vivenda que constitúa a residencia habitual da familia e sempre e cando cumpran a seguinte condición: Esta bonificación concederase para cada exercicio, debendo solicitala os suxeitos pasivos ata o 31 de marzo do exercicio en que deba surtir efectos, e aportando os seguintes documentos: – Título de familia numerosa vixente a 1 de xaneiro do exercicio en que deba surtir efectos a bonificación. – Declaración de IRPF dos integrantes da familia ou ben, autorización a Administración Tributaria do Concello para recabar os datos da Axencia Estatal da Administración Tributaria: No caso de que calquera ou todos os integrantes da familia non formulasen declaración de IRPF, poñerase de manifesto esta circunstancia na solicitude e, así mesmo autorizarase para que se recabe a información sobre os ingresos da AEAT. Para ser beneficiarios da bonificación á base impoñible a efectos da declaración do IRPF deberá ser inferior a 30.000 euros no último exercicio declarado.6.5. Bonificación do 25 por cento da cuota íntegra do imposto a favor dos inmobles nos que se teñan instalado sistemas para o aproveitamento térmico ou eléctrico da enerxía proveniente do sol. En todo caso para ser beneficiario da bonificación deberá acreditarse que a antigüidade da vivenda é anterior a 2007. A bonificación surtirá efecto desde o período impositivo seguinte ao da solicitude, debendo aportarse a seguinte documentación: - Licenza municipal, comunicación previa ou declaración responsable da instalación.–Proxecto ou memoria técnica, no que se detalla o custo total da instalación. - Declaración de técnico competente, visada por colexio oficial ou xustificante de habilitación técnica, na que se acredite que a instalación reúne os requisitos. - No caso de pisos ou locais suxeitos ao réxime de división horizontal deberá aportarse relación de propietarios partícipes da instalación e as cantidades repercutidas a canda un de eles. En todo caso o importe anual da bonificación non poderá exceder do 20 por cento do custo de execución material da instalación o solo resultarán beneficiarios os que participaran nos custes da instalación compartida.6.7. Bonificación do 25 por cento a favor dos inmobles onde se leven a cabo explotacións agrícolas ou gandeiras que sexan declaradas de especial interese ou utilidade municipal. Corresponderá ao Pleno a mencionada declaración, previa solicitude do suxeito pasivo, por voto favorable da maioría simple dos seus membros.6.8. Con carácter xeral, o efecto da concesión de exencións comenzará a partir do exercicio seguinte á data da solicitude e non poderá ter carácter retroactivo. —O tipo de gravame do Imposto sobre Bens Inmobles aplicable os bens de natureza urbana queda fixado no 0,47%. —O tipo de gravame do Imposto sobre Bens Inmobles aplicable os bens de natureza rústica queda fixado no 0,30%. —O tipo de gravame do Imposto sobre Bens Inmobles aplicable os bens de características especial: 1,3% A cota íntegra deste Imposto é o resultado de aplicar a Base Liquidable o tipo de gravame. A cota líquida obtense minorando a cota íntegra co importe das bonificacións previstas legalmente no artigo 73 do RDL 2/2004, de 5 de xuño e no artigo cuarto da presente ordenanza. —O imposto devengarase o primeiro dia do período impositivo. —O período impositivo coincidirá co ano natural. Os actos, feitos ou negocios que deben ser obxecto de declaración ou comunicación ante o Catastro Inmobiliario terán efectividade no devengo deste imposto inmediatamente posterior ao momento en que produzan efectos catastrais. A efectividade das inscricións catastrais resultantes dos procedementos de valoración colectiva e de determinación do valor catastral dos bens inmobles de características especiais coincidirá coa prevista nas normas reguladoras do Catastro Inmobiliario. Tratándose de inmobles de uso residencial que se atopen desocupados con carácter permanente, esixirase un recargo sobre a cota líquida do imposto dun 25%. O recargo devengarase o 31 de decembro e liquidarase anualmente polo Concello, unha vez contrastada a desocupación do inmoble, xuntamente co acto administrativo polo que aquela sexa declarada. Para a aplicación do presente recargo considerarase inmoble de uso residencial desocupado con carácter permanente, no exercicio a considerar, aquel que figure no padrón municipal de habitantes sen ningunha persoa inscrita durante os 6 últimos meses do exercicio salvo que se acredite documentalmente contrato de aluguer en vigor. Os servizos tributarios do Concello poñerán de manifesto aos suxeitos pasivos os inmobles desocupados con carácter permanente no exercicio a considerar, segundo a información que conste no padrón municipal de habitantes ou, no seu caso, no padrón fiscal da taxa de abastecemento, saneamento e depuración de auga. Os suxeitos pasivos poderán formular as alegacións pertinentes e aportar as probas que estimen oportunas e que resulten contraditorias coa información do padrón municipal de habitantes así como do padrón fiscal de auga. Procederá, á vista das alegacións formuladas, a declaración de inmoble desocupado con carácter permanente no exercicio a considerar así como a liquidación tributaria correspondente ao recargo regulado neste apartado. As competencias de xestión, liquidación e recadación, así como as de revisión dos actos ditados en vía de xestión tributaria deste imposto, serán exercidas polo Organismo autónomo Provincial de Xestión de Recursos Locais (ORAL), nos termos establecidos no vixente Acordo de Delegación aprobado polo Pleno da Corporación. A modificación da presente Ordenanza fiscal, entrará en vigor a partir do día 1 de xaneiro de 2012, permanecendo en vigor ata a súa modificación ou derrogación expresa. Contra a modificación da presente ordenanza cabe recurso contencioso-administrativo na forma e prazos determinados na Lei 29/98 de Xurisdición Contencioso-administrativa.” De conformidade co artigo 19.1º do Real Decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, unha vez publicado o seu texto, as modificacións operadas nos artigos 6 e 7 entrarán en vigor a partir do día 1 de xaneiro de 2022, permanecendo en vigor ata a súa modificación ou derrogación expresa. Contra a modificación da presente ordenanza cabe recurso contencioso-administrativo na forma e prazos determinados na Lei 29/98 de Xurisdición Contencioso-administrativa Poio, a 23 de marzo de 2021. O Alcalde, Luciano Sobral Fernández.